Tadeušas Kundzičius

Tadeušas Kundzičius (, 1747 m. lapkričio 25 d. Krinčinas – 1829 m. sausio 15 d. Vilnius) – SJ, Lietuvos vyskupas, Vilniaus universiteto matematikos profesorius.Vida Girininkienė. Bernardinų kapinės. 1810-2010. Vilnius: Versus Aureus. 2010. ISBN 978-9955-34-278-6.

Biografija

Tadeušas Kundzičius gimė 1747 m. Krinčine, netoli Pasvalio. Gimnaziją baigė Gardine. Vėliau įstojo mokytis į Vilniaus universitetą.A.Piročkinas, A.Šidlauskas. Mokslas senajame Vilniaus universitete. Vilnius: Mokslas, 1984.Josephas Frankas. Vilnius XIX amžiuje: atsiminimai, pirma knyga. Iš prancūzų kalbos vertė Genovaitė Dručkutė. Vilnius: Mintis, 2013. ISBN 978-5417-01062-0.

Baigęs studijas, Vilniaus kolegijoje dėstė poetiką. 
1771-1773 m. Kundzičius dėstė prancūzų kalbą ir sintaksę. 1773 m. Kundzičius įšventintas kunigu. 1773-1777 m. dirbo Vilniaus universiteto astronomijos observatorijoje. Nuo 1777 m. pradėjo dėstyti elementariąją, nuo 1780 m. – taikomąją matematiką. Jam buvo suteiktas viceprofesoriaus vardas. Nuo 1780 m. Kundzičius tapo taikomosios matematikos profesoriumi.    

Matematiką Kundzičius dėstė pagal prancūzų astronomo N.L.Lakailio veikalą „Mechanikos paskaitos“, kuris buvo išverstas į lotynų kalbą. Į matematikos kurso paskaitas įtraukė ir papildomus
dalykus – hidrostatiką, architektūrą, fortifikaciją, pirotechniką. Taip pat universitete Kundzičius dėstė architektūrą ir prancūzų kalbą.Informacija apie Tadeušą Kundzičių Vilniaus universiteto bibliotekos svetainėje. Redaktorius Rolandas Pavilionis. Vilniaus universiteto istorija 1579–1994, Valstybinis leidybos centras, 1994,p. 137. ISBN 9986-09-047-4. 

1787-1789 m. dalyvavo istoriniame mokslininkų ginče dėl kūno jėgos judėjime (vis corporis in motu), judėjimo kiekius laikė artimesnius jėgoms. 1794 m. Edukacinės komisijos mokyklų generalinis vizitatorius, 1803-1807 m. – mokytojų seminarijos Vilniuje prefektas. Nuo 1796 m. Vilniaus vyskupijos kancleris, nuo 1808 m. Vilniaus kapitulos kanauninkas ir Trakų vyskupas sufraganas, nuo 1816 m. titulinis Anastasionopolio vyskupas. Kaip Vilniaus generalinis vikaras 1815-1822 m. valdė Vilniaus vyskupiją.

Išėjęs į pensiją Tadeušas Kundzičius atsidėjo religinei veiklai. Priklausė jėzuitams.Stanislovas Moravskis. Keleri mano jaunystės metai Vilniuje: atsiskyrėlio atsiminimai. Iš lenkų kalbos vertė Reda Griškaitė, Mintis, Vilnius, 1994 m. ISBN 5-417-00676-9.

Tadušas Kundzičius mirė 1829 metais Vilniuje. Palaidotas Bernardinų kapinių koplyčios požemyje.

 Nuorodos 

 Kategorija:Vilniaus universiteto dėstytojai
Kategorija:Vilniaus vyskupai
Kategorija:Lietuvos matematikai
Kategorija:Lietuvos jėzuitai
Kategorija:Lietuvos kunigai